Predkladacia správa

Národný program je každoročne kľúčovým dokumentom slovenskej rozvojovej pomoci, keďže definuje programové aj projektové priority na daný rok. V poradí štvrtý národný program je koncipovaný širšie ako predchádzajúce programy aj preto, že slovenské rozvojová pomoc sa stáva stále viac súčasťou a nástrojom zahraničnej politiky. Slovenská rozvojová politika ovplyvňuje vzťahy Slovenska s medzinárodnými organizáciami s OSN, s EÚ, s donormi i prijímateľmi pomoci. Rozvojová pomoc preto prestáva byť zjednodušene vnímaná len cez bilaterálne projekty. 

Národný program oficiálnej rozvojovej pomoci na rok 2006 je rozdelený do troch kapitol. 
   
Prvá kapitola je venovaná témam a otázkam, s ktorými je slovenská rozvojová pomoc konfrontovaná z medzinárodného hľadiska. Zameraná je na plnenie Miléniových cieľov, zapojenie SR do európskej rozvojovej politiky, spoluprácu s bilaterálnymi donormi, s OSN i s rozvojovým svetom.  

Druhá kapitola je zameraná  na dosah a implikácie slovenských rozvojových aktivít na Slovensku. Témami kapitoly sú - financovanie rozvoja, inštitucionalizácia slovenskej rozvojovej pomoci, práca s verejnou mienkou, spolupráca rezortov, humanitárna pomoc a úloha mimovládnych organizácií a súkromného sektora.

Tretia kapitola je venované výlučne bilaterálnej pomoci a rozvojovým projektom. Z finančného hľadiska ide o podprogram štátneho rozpočtu MZV SR (05T0A), z ktorého sú financované projekty a iné bilaterálne aktivity slovenských subjektov, zamerané na pomoc rozvojovému svetu. V tejto časti sú definované aj viaceré programové zmeny pri poskytovaní bilaterálnej pomoci, a to najmä zúženie sektorových a teritoriálnych priorít.

Rozširovaním záberu slovenskej rozvojovej pomoci rastú aj nároky na jej implementáciu. Vznikajú nové úlohy v oblasti inštitucionalizácie, legislatívneho rámca a tvorby ľudských zdrojov. Národný program na rok 2006 upozorňuje na tieto výzvy a navrhuje smerovanie slovenskej rozvojovej pomoci presahujúce horizont roku 2006. 

Predkladaný materiál nemá ekonomický a environmentálny vplyv, ani vplyv na verejné financie, zamestnanosť a podnikateľské prostredie ani.